**Hortobágy Község Önkormányzatának 5. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KÜLÖNFÉLÉK**

**Tájékoztatás**

(a képviselő-testület 2023. február 28-i rendkívüli, nyilvános ülésére**)**

**Tárgy:** Helyi vásár és fizető parkolók 2023. évi működése

*Tisztelt Képviselő-testület!*

A V. – GINOP-7.1.9-17-2018-00024 kódszámú pályázat keretében sikeres közbeszerzési eljárás és a szerződések megkötése után elindulhat a kivitelezés. A vásárteret, folyópartot, Pásztormúzeumot, Körszínt, Látogató Központot, csárdakertet érintő építési beruházás március hónapban várhatóan elindul.

Az építkezés következtében a vásártér nem lesz használható sem parkoltatásra sem a helyi vásár működtetésre.

**Helyi vásár:**

A helyi vásárban évente átlagosan 3 db étel-ital árusító (áram, víz, szennyvízhasználat igénnyel), 13 db egyéb árusító vesz részt.

A helyi vásár további üzemeltetésére, illetve alternatív megoldásra több lehetőséget is megvizsgáltunk.

Állandó vásárt üzemeltetni kizárólag az arra alkalmas területeken lehetséges. A településközpontban, olyan a helyi vásár számára megfelelő méretű hely, ami nincs „elzárva” a látogatóktól, viszonylag közel helyezkedik el a 33. sz. főúthoz, illetve több működő turisztikai attrakció is vonzza a látogatókat, Önkormányzatunk birtokában nem található.

A vásárokról, a piacokról, és a bevásárlóközpontokról szóló 55/2009. (III. 13.) Korm. rendelet nem vonatkozik a közterületi árusításra, arról a kereskedelmi tevékenységek végzésének feltételeiről szóló 210/2009. (IX. 29.) Korm. rendelet rendelkezik.

Közterületen állandó vásárt nem, kizárólag alkalmi vásárokat lehet rendezni. *„Közterületi értékesítés keretében a húsvéti, adventi, karácsonyi és szilveszteri ünnepeken, valamint évente egy alkalommal, kizárólag az adott ünnepen és az azt megelőző 20 napban az 5. mellékletben meghatározott termékeken túl az adott ünneppel, illetve az adott alkalomhoz kapcsolódó helyi hagyománnyal összefüggő termékek, továbbá nemesfémből készült ékszerek, díszműáruk és egyéb tárgyak forgalmazhatók.”*.

Az alkalmi vásárt folyamatosan, több hónapon keresztül üzemeltetni nem lehetséges.

Közterületi értékesítést a kereskedő a termékre vonatkozó külön jogszabályok alapján szükséges hatósági engedélyek birtokában, továbbá a nevének és székhelyének feltüntetésével folytathat kizárólag a 2010/2009. (IX.29.) Korm. rendelet 5. melléklet szerinti termékek vonatkozásában, melyek az alábbiak:

1. napilap és hetilap, folyóirat, könyv;

2. levelezőlap;

3. virág;

4. léggömb;

5. zöldség, gyümölcs;

6. pattogatott kukorica;

7. főtt kukorica;

8. sült gesztenye;

9. pirított tökmag, napraforgómag, földimogyoró, egyéb magvak;

10. vattacukor, cukorka;

11. fagylalt, jégkrém;

12. ásványvíz, üdítőital, kávéital, nyers tej;

13. büfétermék;

14. sütőipari termékek;

15. előrecsomagolt sütemények, édességek.

A felsorolásból látható, hogy a jelenlegi helyi árusok közül kizárólag a büfétermékeket árusítóknak tudunk közterületen folyamatos árusítási lehetőséget biztosítani, amennyiben rendelkeznek az ahhoz szükséges hatósági engedélyekkel.

Közterületen, a központi területrészen, jelenleg önkormányzati elektromos áram vételi lehetőség a Posta melletti „parkoltatós” faháznál, az Égerházi Imre Galériánál, illetve a volt rendőrség épületénél található. Alkalmas lehet mindhárom hely közterületi árusítás végzésére, viszont befolyásolja az elhelyezést a kereskedő bódéjának/kocsijának nagysága, ami egyedi paraméterekkel bír.

Hortobágy Község Önkormányzata megkereste a Bevásárló Udvarház Társasházat a következő térképen jelölt, kb. 500 m2-es területének bérlési lehetősége kapcsán.



Ezen a területen ideiglenesen, a vásártéri felújítás befejezéséig lehetne működtetni a helyi vásárt. Az állandó vásárhoz szükséges engedélyek beszerzésének esélye, ami elfogadható lehet az árusoknak is, erre a területre a legvalószínűbb.

A bérléssel kapcsolatos társasházi közgyűlés 2023. 02. 28-án 10:00-tól lesz Hortobágy Község Önkormányzatának házasságkötő helyiségében.

Előfordulhat, hogy amennyiben nem tudunk megfelelő helyet találni 2023-ban nem tud az önkormányzat helyi vásárt üzemeltetni, így a társasház döntésétől függetlenül kérjük a Képviselő-testületet, hogy a helyi vásár üzemeltetésének problémáit számba véve határozza meg az irányt, hogy az önkormányzat merre keresse tovább az állandó helyi vásár 2023. évi működtetésének lehetőségét. Kérdés, hogy ha helyi árusok saját maguk oldják meg a Hortobágyon történő további működést, továbbá, hogy az önkormányzattól bérelt faházak 2023-ban is bérbe adhatóak legyenek-e számukra?

**Parkoltatás:**

A fent említett építési beruházás miatt az önkormányzat legnagyobb fizető parkoló területe esik ki használat alól. Az, hogy ez visszaveti a várható bevételeinket nem kérdés, csak az, hogy milyen mértékben.

A felújítás és építési beruházások miatt nagyban leszűkül a központi terület turista célpontjainak száma, illetve láthatósága. A felújítás elkezdésével nem lehet majd megközelíteni a Körszínt, Pásztormúzeumot, HNP Látogató Központot (ezek az épületek a Körszín őszi megnyitását leszámítva évek óta zárva vannak). Az építés ugyanakkor kiterjed a még le nem zárt területekre is, Vásártér (helyi vásár hiánya), folyópart, Csárdakert (Kilenclyukú híd megtekintése a település folyó felőli oldaláról ellehetetlenül).

Látogatható, vagy talán látogatható lesz 2023-ban a településközpontban található attrakciók közül többek közül a Madárkórház, Hortobágyi Csárda, Bevásárló Udvarház, Jó Pásztor Ökomenikus templom, Égerházi Imre Galéria, folyóparti és vízi tanösvény.

A turisztikai attrakciók lecsökkenése miatt kérdés, hogy a fizető parkolók üzemeltetését mennyire etikus 2023-ban fenntartani, ugyanakkor a költségvetés nagyfokú bevétel hiánnyal lett tervezve az elmaradó rendezvények és parkolási bevétel kiesés miatt.

Ezt a morális dilemmát feloldhatja, ha a főbb turisztikai partnerek parkoló-terület bérléssel kifizetik a várható idei évi parkolási bevételünket. Így a településünkre látogatók nem találkoznak már a parkoláskor negatív élménnyel, ez több látogatót eredményezhet a megmaradó turisztikai attrakcióknak, illetve javíthatja Hortobágy megítélését. A Hortobágyi Nonprofit Kft-vel ezzel kapcsolatban elkezdődtek a tárgyalások.

A következőkben néhány becslést mutatunk be a 2023. évre vonatkozó parkolási bevételek kalkulálása kapcsán:

**2023. évi Posta parkoló parkolási bevétel becslés:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **gépjárművek száma parkolási bevétel alakulása alapján** | | | | | | | | | | |
|  | **2013.** | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** |
| **március** | 10 (03.15.) | **NA** | **NA** | 1 374 | 529 | 501 | 1 158 | 126 | 0 | 1460 |
| **április** | 777 | 1 865 | 1 771 | 1 403 | 2 705 | 2 727 | 3 393 | 0 | 0 | 1931 |
| **május** | 1 467 | 1 519 | 2 358 | 2 233 | 1 745 | 2 799 | 1 747 | 0 | 467 | 1352 |
| **június** | 1 701 | 3 165 | 1 737 | 1 643 | 2 126 | 1 942 | 2 970 | 0 | 1999 | 2875 |
| **július** | 3 263 | 2 726 | 3 597 | 4 135 | 4 601 | 5 577 | 5 428 | 5463 | 5112 | 4578 |
| **augusztus** | 3 281 | 3 807 | 3 404 | 4 683 | 4 055 | 4 169 | 4 745 | 5932 | 5680 | 3611 |
| **Hídivásár** | 7 293 | 7 319 | 6 985 | 8 338 | 5 878 | 8 167 | 10 073 | 8967 | 12152 | 6742 |
| **szeptember** | 1 254 | 1 195 | 1 351 | 1 680 | 2 019 | 2 025 | 2 101 | 2045 | 2658 | 2379 |
| **október** | 1 745 | 1 558 | 1 913 | 1 197 | 1 975 | 2 956 | 3 171 | 2077 | 2392 | 1709 |
| **november 1** | 93 | 69 | 18 | 39 | 37 | 551 | 116 | 0 | 0 | 38 |
| **Összesen** | **20 904** | **23 223** | **23 134** | **26 725** | **25 670** | **31 413** | **34 902** | **24 610** | **30 460** | **26 675** |

A nagyfokú változó látogatottsági kedély, (melyet külső hatások időjárás, járvány, ünnepnapok elhelyezkedése, programok változtatnak) miatt ezeket az adatokat kizárólag egy becslésnek kell kezelni, a valóság ettől eltérhet.

2022. évvel számolva korrigálnunk kell a március, április, május, június hónapokat, mert a helyi árusok parkolójegyet vettek az árusításaik napjain.

Ehhez képest becsülhetjük úgy a **Posta parkoló**rész **2023. várható gépjármű** darabszámát, hogy el**osztjuk** **néggyel a 2022. évi korrigált értéket**.

|  |  |  |  |
| --- | --- | --- | --- |
| **2023. becsült (tavalyi mennyiség negyede) Csárda és Posta** | | | |
| **korr. 2022.**  **db** | **db** | **bevétel (nettó Ft)** | **kiadás (munkabér+jár)** |
| 1320 | 330 | 155 906 | 142 839 |
| 1511 | 377,75 | 178 465 | 190 452 |
| 918 | 229,5 | 108 425 | 158 710 |
| 2455 | 613,75 | 483 268 | 528 150 |
| 4578 | 1144,5 | 901 181 | 545 755 |
| 3611 | 902,75 | 710 827 | 510 545 |
| 6742 | 300 | 141 732 | 47 613 |
| 2379 | 594,75 | 280 984 | 142 839 |
| 1709 | 427,25 | 201 850 | 158 710 |
| 38 | 9,5 | 4 488 | 15 871 |
| **25 261** | **4930** | **3 167 126** | **2 441 484** |
|  | **BEVÉTEL:** | **725 642 Ft** | |

**Főszezonon kívül csak hétvégén, főszezonban pedig minden nap** számoltunk **1 fő alkalmi munkás**sal aki a minimum fizetést kapja, így a tiszta **bevétel kb. 700.000.- Ft.**

Ugyanakkor, ha a **vásártér le** lesz **zárva** és ottegy autó sem tud megállni, így azzal számolva, hogy **hétvégenként és ünnepnapokon teltházzal üzemelne a Posta parkoló**rész más számokat kapunk.

|  |  |  |  |
| --- | --- | --- | --- |
| hétvége \* 100 | **2023. becsült (vásártéri zárlat/átcsoportosuló autók) Csárda és Posta** | | |
| **db** | **bevétel (nettó Ft)** | **kiadás (munkabér+jár)** |
| 9 | 900 | 425 197 | 142 839 |
| 12 | 1200 | 566 929 | 190 452 |
| 10 | 1000 | 472 441 | 158 710 |
| 8\*1,5 | 1200 | 944 882 | 476 130 |
| 10\*1,5 | 1500 | 1 181 102 | 492 001 |
| 6\*1,5 | 900 | 708 661 | 460 259 |
| 3 | 300 | 141 732 | 47 613 |
| 9 | 900 | 425 197 | 142 839 |
| 10 | 1000 | 472 441 | 158 710 |
| 1 | 100 | 47 244 | 15 871 |
|  | **9 000** | **5 385 827** | **2 285 424** |
|  | **BEV** | **3 100 403** | |

Ebben az esetben a **tiszta bevétel kb. 3.100.000.- Ft.**

Ott van még a Madárkórház előtti füves parkoló területünk is. Az is lehet egy számítási mód, hogy ha azt mondjuk, hogy a **2022. évi parkoló autó** mennyiség kb. **70%-a** továbbra is megérkezik hozzánk és **nálunk parkol**. 30 % kiesés lesz az elmaradó, illetve áthelyezett rendezvények és a felújítás miatt.

Amennyiben a Madárkórház és Csárda előtti parkoló fizetősként üzemel, további **20%-ot érdemes levonni**, mert nagyon közel kerültek az **ingyenes parkolás**i lehetőségek a két területhez. Postánál -> **Kossuth utca**, Madárkórháznál -> **Génmegőrző épülete előtt**i parkolási lehetőség. Itt **2 fő munkatárs**at számoltunk **szezonon kívül hétvégére és ünnepnapra**, **szezonban minden napra.**

Ezzel a képlettel a következő táblát kapjuk:

|  |  |  |  |
| --- | --- | --- | --- |
| **2023. becsült (tavalyi mennyiség negyede) Csárda és Posta** | | | |
| **korr. 2022.**  **db** | **db** | **bevétel (nettó Ft)** | **kiadás (munkabér+jár)** |
| 1320 | 739 | 349 228 | 285 678 |
| 1511 | 846 | 399 761 | 380 904 |
| 918 | 514 | 242 872 | 317 420 |
| 2455 | 1 375 | 1 082 520 | 1 056 300 |
| 4578 | 2 564 | 2 018 646 | 1 091 510 |
| 3611 | 2 022 | 1 592 252 | 1 021 090 |
| 6742 | 1 500 | 708 661 | 95 226 |
| 2379 | 1 332 | 629 405 | 285 678 |
| 1709 | 957 | 452 145 | 317 420 |
| 38 | 21 | 10 054 | 31 742 |
| **25 261** | **11 871** | **7 485 543** | **4 882 968** |
|  | **BEV** | **2 602 575** | |

**Itt a tiszta bevétel kb. 2.600.000.- Ft.**

Annyira sok tényezőtől függ a bevétel alakulása, hogy nagyon nehéz becsülni is. Lehet spórolni még a munkabérköltségeken. Pl.: 2 fő jegyárus helyett hétköznap szezonban csak 1 fő ellenőr alkalmazása a parkoló területeken, akinél szintén lehet készpénzért is jegyet vásárolni.

Összességében megállapíthatjuk, hogy olyan nettó 2.500.000 – 3.000.000 Ft bevétellel kalkulálhatunk parkolásból (Hídivásárt kivéve).

Kérem a tisztelt Képviselő-testületet a 2023. évi fizető parkolók üzemeltetése kapcsán véleményt nyilvánítani szíveskedjen!

Hortobágy, 2023. február 23.

**Jakab Ádám András**

polgármester